CELEX: 22021D0189
Language: hu
Date: 2018-07-06 00:00:00
Title: Az EGT Vegyes Bizottság 127/2018 határozata (2018. július 6.) az EGT-megállapodás I. mellékletének (Állat- és növényegészségügyi kérdések) módosításáról [2021/189]

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 67/8
               
            
         AZ EGT VEGYES BIZOTTSÁG 127/2018 HATÁROZATA
         (2018. július 6.)
         az EGT-megállapodás I. mellékletének (Állat- és növényegészségügyi kérdések) módosításáról [2021/189]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az egy, az Aspergillus niger (DSM 25770) által termelt 6-fitázt tartalmazó készítmény brojlercsirkék, tojójércék, hízósertések, kocák, kevésbé jelentős hízó- vagy tenyészsertésfélék, hízópulykák, tenyészpulykák, valamennyi egyéb madárfaj (a tojószárnyasok kivételével) és elválasztott malacok takarmány-adalékanyagként való engedélyezéséről (az engedély jogosultja: BASF SE) szóló, 2018. március 7-i (EU) 2018/338 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A Saccharomyces cerevisiae CNCM I-1079 készítmény malacok és kocák takarmány-adalékanyagaként történő alkalmazásának engedélyezéséről (az engedély birtokosa a Lallemand SAS által képviselt Danstar Ferment AG), valamint az 1847/2003/EK rendelet és a 2036/2005/EK rendelet módosításáról szóló, 2018. március 5-i (EU) 2018/347 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ezért e határozat nem alkalmazandó Liechtensteinre.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a következőképpen módosul:
            
                        1.
                     
                     
                        Az 1zi. pont (1847/2003/EK bizottsági rendelet) és az 1zzs. pont (2036/2005/EK bizottsági rendelet) a következő franciabekezdéssel egészül ki:
                        
                                    „—
                                 
                                 
                                    
                                       32018 R 0347: a Bizottság (EU) 2018/347 végrehajtási rendelete (2018. március 5.) (HL L 67., 2018.3.9., 21. o.).”
                                 
                              
                  
                        2.
                     
                     
                        A szöveg a 251. pont ((EU) 2018/250 bizottsági végrehajtási rendelet) után a következő pontokkal egészül ki:
                        
                                    „252.
                                 
                                 
                                    
                                       32018 R 0338: a Bizottság (EU) 2018/338 végrehajtási rendelete (2018. március 7.) egy, az Aspergillus niger (DSM 25770) által termelt 6-fitázt tartalmazó készítmény brojlercsirkék, tojójércék, hízósertések, kocák, kevésbé jelentős hízó- vagy tenyészsertésfélék, hízópulykák, tenyészpulykák, valamennyi egyéb madárfaj (a tojószárnyasok kivételével) és elválasztott malacok takarmány-adalékanyagként való engedélyezéséről (az engedély jogosultja: BASF SE) (HL L 65., 2018.3.8., 17. o.).
                                 
                              
                                    253.
                                 
                                 
                                    
                                       32018 R 0347: a Bizottság (EU) 2018/347 végrehajtási rendelete (2018. március 5.) a Saccharomyces cerevisiae CNCM I-1079 készítmény malacok és kocák takarmány-adalékanyagaként történő alkalmazásának engedélyezéséről (az engedély birtokosa a Lallemand SAS által képviselt Danstar Ferment AG), valamint az 1847/2003/EK rendelet és a 2036/2005/EK rendelet módosításáról (HL L 67., 2018.3.9., 21. o.).”
                                 
                              
                  
         
            2. cikk
            Az (EU) 2018/338 és az (EU) 2018/347 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. július 7-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. július 6-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 65., 2018.3.8., 17. o.
         
            (2)  HL L 67., 2018.3.9., 21. o.
         
            (*1)  Alkotmányos követelmények fennállását nem jelezték.